Valmierā

2013. gada 08. jūnijā

NOLIKUMS Nr. 18

# “PRASĪBAS ATZINUMA SAŅEMŠANAI PAR KVALIFIKĀCIJAS ATBILSTĪBU A,B,C KATEGORIJAS SPORTA SPECIĀLISTA SERTIFIKĀTA SAŅEMŠANAI”.

(Ar izmaiņām no 09.09.2017. un 08.12.2018. un. 09.03.2019. un 26.06.2020.)

1. **Nolikuma mērķis un uzdevumi.**
	1. Nolikums nosaka kārtību kādā Latvijas Pauerliftinga Federācija (turpmāk tekstā - LPF), izsniedz rakstisku atzinumu sporta speciālista sertifikācijas eksāmena kārtošanai un sertifikācijas saņemšanai:
	2. Nolikums sastādīts pamatojoties uz Sporta likuma 20. panta trešo un ceturto daļu, un MK noteikumiem Nr. 77 “Noteikumi par sporta speciālistu sertifikācijas kārtību un sporta speciālistam noteiktajām prasībām”.
2. **Prasības pretendentam (sporta speciālistam).**
	1. Personai (turpmāk tekstā Pretendents), kura vēlas saņemt no LPF rakstisku atzinumu sporta speciālista sertifikācijas eksāmena kārtošanai ir jābūt vismaz 18.g. vecai.
	2. Pretendentam ir jāizpilda vismaz viens no nosacījumiem:
		1. Licenzētam LPF sportistam pēdējā pilnā kalendārā gada laikā;
		2. Sertificētam un aktīvam tiesnesim pēdējā kalendārā gada laikā;
		3. Aktīvam dalībniekam LPF organizatoriskajā darbā pēdējā pilnā kalendārā gada laikā.
		4. LPF kolektīvā biedra (kluba) dalībniekam.
3. **Pretendenta iesniedzamie dokumenti**
	1. Pretendents, kurš vēlas saņemt LPF atzinumu sertifikācijas vajadzībām, federācijai iesniedz:
		1. Rakstisku iesniegumu, kurā norāda vārdu un uzvārdu, personas kodu, deklarēto dzīvesvietu, tālruņa numuru, darba vietu un ieņemamo numuru.
		2. Dokumentus, kas apliecina iegūto izglītību un apgūtās tālākizglītības vai profesionālās pilnveides izglītības programmas. (Iesniedz apstiprinātas kopijas)
	2. Pretendents, kurš vēlas saņemt LPF atzinumu resertifikācijas vajadzībām, federācijai iesniedz:
		1. Rakstisku iesniegumu, kurā norādīts vārds uzvārds, personas kods, deklarētā dzīvesvieta, tālruņa numuru, darba vietu un ieņemamo numuru.
		2. Dokumentus, kas apliecina iegūto izglītību un apgūtās tālākizglītības vai profesionālās pilnveides izglītības programmas (Iesniedz apstiprinātas kopijas)
		3. Pārskatu brīvā formā par profesionālo darbību pēdējos 5 gados – paša darbību un audzēkņu dalību LPF organizētajās sacensībās un pasākumos.
4. **Pretendenta zināšanu pārbaude**
	1. Pretendentiem atzinuma saņemšanai sertifikācijai ir jāveic teorētisko zināšanu pārbaude testa veidā par sekojošām tēmām:
		1. Spēka trīscīņas vēsture pasaulē
		2. Spēka trīscīņas vēsture Latvijā
		3. Latvijas Pauerliftinga Federācijas struktūra, uzbūve, pienākumi, mērķi un uzdevumi.
		4. Latvijas Pauerliftinga Federācijas sacensību struktūra.
		5. Latvijas Pauerliftinga Federācijas izcilākie sporta sniegumi, sportisti, treneri, administratīvie darbinieki.
		6. Galvenie sacensību tehniskie noteikumi
		7. Sporta fizioloģija, medicīna
		8. Sportā aizliegtās vielas.
	2. Tests sastāv no dažādas grūtības pakāpes 50 jautājumiem.
	3. Lai tests būtu nokārtots, pareizi jāatbild uz vismaz 85 % jautājumu.
	4. Testu pretendents var kārtot gan klātienē, gan neklātienē.
	5. Kārtojot testu neklātienē, tas jānokārto 1 dienas laikā.
5. **Atzinuma saņemšanas maksa**
	1. Atzinuma izsniegšana sporta speciālista sertifikācijas un resertifikācijas vajadzībām ir maksas pakalpojums. Izdevumus par atzinuma izsniegšanu sedz sertificējamais (resertificējamais) sporta speciālists šādā apjomā:
		1. Zināšanu pārbaude un atzinuma izsniegšana – 15,00 EUR (piecpadsmit eiro 00 centi).
	2. Apmaksa notiek veicot pārskaitījumu uz LPF kontu.
	3. Apmaksas dokuments jāpievieno iesniedzamajiem dokumentiem atzinuma saņemšanai.
	4. Ja pretendents pārbaudi nenokārto, atkārtota zināšanu pārbaude iespējama ne ātrāk kā pēc 1 nedēļas un tikai par jaunu samaksu.
	5. LPF ģenerālsekretārs var pieņemt lēmumu neieturēt atzinuma izsniegšanas maksu, ja tam ir būtisks pamatojums.
6. **Atteikums izsniegt atzinumu**
	1. LPF var atteikt izsniegt atzinumu sekojošos gadījumos:
		1. Pretendents ir pārkāpis LPF darbību regulējošo nolikumu, statūtu, Latvijas Republikas sporta likumdošanas prasības.
		2. Pretendents nevar iesniegt p.3 prasītos dokumentus
		3. Pretendenta teorētiskās zināšanas neatbilst p.4 definētajām prasībām un līmenim.
		4. Pretendents, vai pretendenta audzēkņi pēdējo 12 mēnešu laikā ir bijuši iesaistīti LPF neatzītu sporta sacensību dalībā, organizācijā vai to organizējošo organizāciju sastāvā.
		5. Pretendents ir diskvalificēts par Antidopinga Noteikumu pārkāpumu.
		6. Pretendenta audzēkņi ir diskvalificēti par Antidopinga Noteikumu pārkāpumu - vienu gadu no diskvalifikācijas sākuma.
	2. Atkārtotu pieprasījumu atzinuma saņemšanai Pretendents drīkst iesniegt līdz ko beigušies p.6.a. minētie apstākļi.
7. **Strīdu izšķiršanas kārtība.**
	1. Strīdi, kas saistīti ar atteikumu izsniegt atzinumu pretendentam tiek izšķirti Latvijas Pauerliftinga Federācijas disciplinārajā komisijā saskaņā ar LPF noteikumiem Nr. 1/17 (Par LPF disciplināro komisiju)
8. **Treneru reģistrs.**
	1. Treneru reģistrs atrodams Latvijas Sporta federāciju padomes mājas lapā, sadaļā sertifikācija.

Latvijas Pauerliftinga Federācijas valdes priekšsēdētājs A. Rožlapa